b'\n_START_ARTICLE_\nTrudoljubivaja pt\xc5\xa1ela\n_START_PARAGRAPH_\nTrudoljubivaja pt\xc5\xa1ela (ven. \xd0\xa2\xd1\x80\xd1\x83\xd0\xb4\xd0\xbe\xd0\xbb\xd1\x8e\xd0\xb1\xd0\xb8\xcc\x81\xd0\xb2\xd0\xb0\xd1\x8f \xd0\xbf\xd1\x87\xd0\xb5\xd0\xbb\xd0\xb0\xcc\x81, \xe2\x80\x9dTy\xc3\xb6teli\xc3\xa4s mehil\xc3\xa4inen\xe2\x80\x9d) oli kirjailija Aleksandr Sumarokovin Pietarissa vuonna 1759 julkaisema Ven\xc3\xa4j\xc3\xa4n ensimm\xc3\xa4inen yksityinen kirjallisuuslehti. Sumarokov julkaisi lehdess\xc3\xa4 ensimm\xc3\xa4iset satiiriset teoksensa ja jatkoi kamppailuaan Mihail Lomonosovia vastaan. Muita tekij\xc3\xb6it\xc3\xa4 olivat muun muassa Grigori Kozitski, Aleksandr Ablesimov ja Aleksei R\xc5\xbeevski. Sensuurin aiheuttamista poistoista ja viiv\xc3\xa4stymisist\xc3\xa4 k\xc3\xa4rsineen lehden ilmestyminen lakkasi jo samana vuonna ilmeisesti keisarillisen hovin tyytym\xc3\xa4tt\xc3\xb6myyden takia.'